Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 374/08/8811	Trebišov, 14.5.2012
EEČ : 2-69-168-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
	Ako zákonný otec si v mieste trvalého bydliska, ako aj inde neplnil  vyživovaciu povinnosť na svoje deti XXXXX, XXXXX XXXXX XXXXX, XXXXX, ktorá mu vyplýva zo Zákona o rodine ako aj z rozsudku Okresného súdu v Bratislave pod č. 51C/308/2006-84 zo dňa 26.10.2007, ktorý nadobudol právoplatnosť dňa 04.12.2007 a ktorým bol zaviazaný prispievať na výživu svojej XXXXX sumou vo výške 33,19 € (1.000,- Sk) a na výživu svojho syna XXXXX sumou vo výške 23,24 € (700,- Sk) mesačne, vždy do 15-teho dňa toho ktorého mesiaca vopred k rukám matky, avšak túto povinnosť si plnil nepravidelne od mesiaca december 2007 doposiaľ, čím takto na bežnom výživnom dlhoval sumu 2877,92 €.
Právna veta:
lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva PZ, Odbor kriminálnej polície v Trebišove pod sp.zn. ČVS: ORP-374/OVK-TV-2008 zo dňa 08.09.2008 vznesené obvinenie XXXXX pre prečin zanedbanie povinnej výživy podľa § 207 ods. 1, ods. 3 písm. a Tr. zákona  na tom skutkovom základe, ako je to uvedené vo výroku tohto uznesenia. 

	Obvinený v priebehu vyšetrovania využil osobitné ustanovenie § 86 písm. a Tr.  zákona  o účinnej ľútosti a dlh na bežnom výživnom vo výške 2. 877,92 € za žalované obdobie, t. j. od mesiaca december 2007 až doposiaľ, t. j. vrátane mesiaca apríl 2012 uhradil cestou exekúcie vykonávanou na základe návrhu na vykonanie exekúcie, na základe rozhodnutia súdu č. 51/C 308/2006 zo dňa 26.10.2007, právoplatného dňa 04.12.2007 Exekučným úradom v Trebišove. Cestou exekučného úradu obvinený v r. 2007 uhradil na výživnom sumu 56,43 €, v r. 2008 - 677,16 €, v r. 2009 - 862,93 €, v roku 2010 - 1.097,66 €, v r. 2011 - 804,47 € a v roku 2012 - 182,86 € a ešte v mesiaci február 2012 poslal obvinený matke detí sumu 70,- €. 

	Vyššie uvedené skutočnosti potvrdila vo výpovedi matka detí a aj ako dôkaz o úhrade bežného výživného za žalované obdobie svedčia oznámenia o vykonaných exekúciách na č.l. 167-170 vyšetrovacieho spisu. 

	Poukazujúc na vyššie uvedené skutočnosti som rozhodla o zastavení trestného stíhania proti obvinenému v zmysle § 215 ods. 1 písm. h Tr. poriadku s poukazom na § 86 písm. a Tr. zákona, lebo trestnosť činu zanikla, lebo trestný čin nemal trvalo nepriaznivé následky, nakoľko páchateľ svoju vyživovaciu povinnosť dodatočne splnil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka